Vlag van Sirië

Die vlag van Sirië is een driekleur bestaande uit drie horisontale bane van gelyke grootte met ’n verhouding van 2:3, verdeel in groen, wit en swart, met drie rooi sterre in die middelste baan. Die vlag is vir die eerste keer in die Siriese Republiek van 1932 tot 1958 en ook weer van 1961 tot 1963. Vanaf 1980 tot die val van die Assad-regime op 8 Desember 2024 is die vlag van die ontbinde Verenigde Arabiese Republiek gebruik met ’n rooi in plaas van ’n groen baan en net twee groen sterre. In dié tyd het die huidige vlag ook bekend gestaan as die onafhanklikheidsvlag.

 Ontwerp 
 Kleure 
duimnael|Teenstanders van die regering demonstreer in Damaskus met die nasionale vlag (2011)
duimnael|Die ou vlag van Sirië tydens ’n betoging in Montreal
Die rooi van die Siriese vlag verteenwoordig die Hasjemiete en die bloederige vryheidstryd,  die wit verteenwoordig die Omajjade en ’n helder en vredevolle toekoms, die groen verteenwoordig die Fatimiede terwyl die stervorme Egipte en Sirië verteenwoordig, en die swart verteenwoordig die Abbasiede en onderdrukking.

Die kleurskema vir die vlag van die Siriese regering word hieronder gelys:

     RGB 206/17/38  255/255/255  0/122/61  0/0/0 Heksadesimaal #ce1126#FFFFFF  #007a3d  #000000CMYK 12/100/98/3  0/0/0/0  89/27/100/15  75/68/67/90

Die kleurskema vir die vlag van die Siriese opposisie word hieronder gelys:

     RGB 206/17/38  255/255/255  0/0/0  239/187/34 Heksadesimaal #ce1126  #FFFFFF  #000000  #efbb22CMYK 12/100/98/3  0/0/0/0  75/68/67/90  7/26/99/0

 Interpretasie van kleure 
 Skema TekstielkleurRooi Die Hasjemitiese dinastie; bloedige stryd vir vryheid.Wit Die Omajjadiese dinastie; helder en vreedsame toekoms. Groen Die Fatimidiese dinastie; die sterre verteenwoordig Egipte en Sirië. Swart Die Abbasidiese dinastie; onderdrukking.

 Vlag van die Siriese opposisie gebruik 

Gedurende die loop van die voortslepende burgeroorlog gebruik die Siriese opposisie, wat deur die Siriese Nasionale Raad, toe deur die Nasionale Koalisie vir Rewolusionêre en Opposisiemagte in Sirië  (algemeen bekend as die Siriese Nasionale Koalisie) ’n gewysigde weergawe van die onafhanklikheidsvlag (met die verhouding 2:3) wat vir die eerste maal in 1932 gebruik is. Die gewysigde onafhanklikheidsvlag is laat in 2011 begin gebruik as ’n universele simbool van die beswaarde opposisie. Die opposisie wou hulself van die Siriese regering onderskei en was ten gunste van die gebruik van die vlag wat gebruik is toe Sirië sy onafhanklikheid van Frankryk verkry het. Khaled Kamal, ’n amptenaar van die Siriese Nasionale Raad is nou oortuig dat hierdie vlag ook onafhanklikheid en die einde van Basjar al-Assad se regering verteenwoordig. Die vlag word deesdae hoofsaaklik gebruik in gebiede wat deur die Siriese Nasionale Koalisie beheer word. Die gebruik van die gewysigde onafhanklikheidsvlag is soortgelyk aan wat die Libiese rebelle gedoen het deur die gebruik van die pre-Ghaddafi Libiese vlag vanuit die tydperk van die Koninkryk Libië wat dit in opposisie teen Moeammar al-Ghaddafi se groen vlag.  Die oorspronklike 1:2 vlagverhouding is by geleentheid nieamptelik deur die opposisie gebruik.

 Geskiedenis 
 Koninkryk Sirië 
Die Ottomaanse vlag is tot 18 September 1918, toe die Ottomane die land verlaat het, in Sirië gebruik. In 1918 was die nieamptelike vlag van Sirië die Faysalvlag of die vlag van die Arabiese opstand wat van 1916 tot 1918 teen die Ottomane gebruik is. Dit is op 30 September 1918 amptelik deur die Hasjemietfamilie aanvaar en het tot 8 Maart 1920 in gebruik gebly. Dit was die eerste vlag om die groen-rooi-wit-swart-kombinasie te gebruik wat in die meeste daaropvolgende Siriese vlae gesien is. Die simboliek van die kleure is soos volg beskryf: wit vir die Damaskiese Omajjade-tydperk, groen vir die Kalief Ali, rooi vir die radikale Islambeweging van Kharidjisme en swart vir die Profeet Mohammed, wat die “politieke aanwending van religie” in teenstand met die toenemende gesekulariseerde Turkse koloniale oorheersing getoon het. Sergie, Lina, Onthou die geskiedenis : liedere, vlae en ’n Siriese vierkant Massachusetts Instituut van Tegnologie. Dept. Argitektuur, 2003, bl. 24 As alternatief is aangevoer dat die horisontale bane die Abbasidiese (swart), Oemajjadiese (wit) en Fatimidiese (groen) kalifate voorstel terwyl die rooi driehoek na die Hasjemitiese ryk verwys het. Edmund Midura, “Vlae van die Arabiese Wêreld” , in Saudi Aramco World, Maart/April 1978, bl. 4–9 Mahdi Abdul-Hadi, “Feite oor Palestina: die betekenis van die vlag” 

Onder die Arabiese Koninkryk Sirië is die Faysalvlag herontwerp met ’n sewepuntige wit ster wat op die rooi driehoek gesuperponeer is, en dit is tot 24 Julie 1920 gebruik. Hierdie vlag is egter ’n tyd later deur Jordanië aanvaar. Die koninkryk het in 1920 vir slegs meer as vier maande bestaan voordat dit deur Frankryk beset en formeel by die Franse koloniale ryk ingelyf is, waarvan dit twaalf jaar lank deel was.

 Franse Mandaat (1920–32) 
Die Faysalvlag is met die koms van die Franse kolonies laat vaar. Die Franse Hoëkommissaris vir Sirië, generaal Henri Gouraud, het op 24 Julie 1920 die nuwe vlag van die Franse Mandaat-Sirië aanvaar (blou baan met wit sekelmaan en die Franse vlag in die skildhoek). Gouraud se vlag is tot 1 September 1920 gebruik waarna Sirië in afsonderlike gebiede verdeel is met elk sy eie vlag.  Djamil al-Oelsji, die Siriese Eerste Minister onder die Franse Mandaat, het op 22 Junie 1920 ’n nuwe vlag aanvaar. Hierdie vlag is tot 1930 gebruik. Die derde en finale vlag onder die Franse Mandaat is in 1930 deur die Eerste Minister Tadj al-Din al-Hasani aanvaar en is tot 1 Januarie 1932 gebruik. 

 Onafhanklikheidsvlag (Franse Mandaat en onafhanklikheid) 
Die vlag van die nuutgestigte Siriese Republiek onder die Franse mandaat is deur die 1930-grondwet bepaal. Die grondwet is deur ’n parlementêre komitee onder leiding van Ibrahim Hananu, leier van die nasionaliste, opgestel. Die Franse owerhede het aanvanklik geweier dat die samestellende vergadering die grondwet bekragtig en Henri Ponsot, Hoë Kommissaris van die Levante, het die vergadering op 5 Februarie 1929 ontbind. Ná openbare opskudding het die Franse hul besluit hersien en die konsep met enkele wysigings goedgekeur. Op 14 Mei 1930 het Ponsot Verordening 3111 uitgereik wat die konsep vir die “Grondwet van die Siriese Republiek” soos deur die Siriërs opgestel, goedgekeur het. Artikel IV van Deel I daarvan lui soos volg:

Die groen kleur het die Rasjidoen-kalifaat verteenwoordig, die wit die Oemajjadiese Kalifaat en die swart die Abbasidiese Kalifaat. Die drie sterre het oorspronklik die drie distrikte van Sirië verteenwoordig, naamlik Aleppo, Damaskus en Deir ez-Zor. Sergie, Lina, Onthou die geskiedenis: liedere, vlae en ’n Siriese Vierkant Massachusetts Instituut van Tegnologie. Dept. Argitektuur, 2003, bl. 25 In 1936 is die Latakia Sandjak en Jabal Druze by Sirië gevoeg, waarop die betekenis van die sterre verander het na die eerste wat Aleppo, Damaskus en Deir ez-Zor verteenwoordig het, die tweede wat Jebel Druze verteenwoordig het en die derde wat die Latakia Sanjak verteenwoordig het. Die vlag is op 11 Junie 1932 amptelik in Damaskus gehys, maar is vantevore, op 1 Januarie 1932, in Aleppo vertoon. Die vlag is gebruik as ’n simbool van die begeerte na outonomie waarom Siriërs hulle kon skaar toe die Franse die ooreenkoms om die land te verlaat, verbreek het weens die uitbreek van die Tweede Wêreldoorlog. Die simboliek was soos volg: swart vir die donker onderdrukte verlede, wit vir ’n belowende toekoms en rooi vir die bloed wat moet vloei om van eersgenoemde na laasgenoemde te vorder. Die vlag is aanvaar toe Sirië op 17 April 1946 sy onafhanklikheid verkry het. Hierdie standaard is gebruik tot en met die oprigting van die Verenigde Arabiese Republiek in 1958 wat uit Sirië en Egipte bestaan het. Ná die val van die Verenigde Arabiese Republiek het Sirië tot 28 September 1961 voortgegaan met die gebruik van die VAR-vlag, waarna die onafhanklikheidsvlag heel teruggestel is sodat Sirië kon wegstaan van die voormalige gefaalde staat.

 Ba’athistiese vlae 
Die vorige tweestervlag van Sirië is vir die eerste maal deur Gamal Abdel Nasser, president van Egipte asook van die Verenigde Arabiese Republiek aanvaar. Die vlag is in April 1958 van die voormalige onafhanklikheidsvlag en die verwante wette verander om ’n breër Arabiese identiteit te skep. Die nuwe vlag het die rooi, wit en swart bane van die Egiptiese revolusionêre vlag gebruik en die sterre op die vlag is van rooi na groen verander om op die Pan-Arabiese kleure te dui. Die twee sterre het op Sirië en Egipte gedui. 

Nadat Sirië die VAR op 28 September 1961 verlaat het, is die voormalige onafhanklikheidsvlag weer aanvaar om Sirië se afstand van die gefaalde staat duidelik te maak.

Ná die Ba’athistiese staatsgreep in 1963 is ’n nuwe vlag op 8 Maart 1963 deur die Rewolusionêre Bevelsraad aanvaar, wat tot 1 Januarie 1972 gebruik is. In 1963 het die Ba’athiste ook in Irak aan bewind gekom en die twee Ba’athistiese regerings het in Kaïro met onderhandelinge begin om nogmaals ’n unie van Egipte, Sirië en Irak te vorm. Die proses het misluk nadat die Irakse Ba’ath-regering in November 1963 omver gewerp is. Sirië en Irak het egter reeds ’n nuwe vlag aanvaar om die vereniging te verteenwoordig. Hierdie vlag was soortgelyk aan die vlag van die VAR behalwe dat daar drie sterre in plaas van twee was om die Irak se toevoeging tot die federasie te verteenwoordig. Die drie sterre het op die eenheid van Egipte, Sirië en Irak gedui, en het ook die drie steunpilare van Ba’athisme verteenwoordig, nl. eenheid, vryheid en sosialisme. 

President Hafiz al-Assad het op 1 Januarie 1972 ’n nuwe vlag aanvaar toe Sirië by Egipte en Libië aangesluit het in die Federasie van Arabiese Republieke. Die groen sterre is vervang met die Hawik van Quraish (die simbool van die stam van die profeet Mohammed). Sergie, Lina, Onthou die geskiedenis: liedere, vlae en ’n Siriese vierkant Massachusetts Instituut van Tegnologie. Dept. Argitektuur, 2003, bl. 26 Die valk het ’n lint vasgehou waarop die naam van die federasie was, maar anders as Egipte en Libië het Sirië nie sy naam op die wapenskild aangebring nie. Hierdie vlag was in 1973 ’n nieamptelike vlag gedurende die Oktoberoorlog. Die federasie is in 1977 ontbind maar Sirië het nog vir drie jaar daarna die vlag gebruik. Op 29 Maart 1980 is die vlag herroep en vervang deur die vorige tweestervlag om Sirië se toewyding aan Arabiese eenheid te toon.

 Vlag van die vorige Siriese regering 
Die vorige vlag is aanvanklik in 1958 aanvaar om Sirië as deel van die Verenigde Arabiese Republiek te verteenwoordig. Dit is tot 1961 gebruik en in 1980 weer aanvaar tot Desember 2024 toe Basjar al-Assad se regering tot ’n val gekom het. Sedert die eerste aanvaarding is variasies van die rooi-wit-swart-vlag in verskeie Arabiese Unies van Sirië met Egipte, Libië, Soedan, Jemen en Irak gebruik. Hoewel Sirië nie deel van enige Arabiese staatsunie uitmaak nie, is die vlag van die Verenigde Arabiese Republiek weer aanvaar om Sirië se toewyding aan Arabiese eenheid te toon.  Die gebruik van die vlag het ’n twispunt geword omdat diet dikwels met die Ba’ath-party verbind word en dit word gebruik om partye wat lojaal is aan Basjar al-Assad se regering in die Siriese Burgeroorlog. 

Die Siriese vlag word in artikel 6 van die Siriese Grondwet omskryf. Die eerste paragraaf van die artikel lui soos volg:

Die vlag is gebaseer op die Arabiese Bevrydingsvlag met vier kleure – swart, groen, wit en rooi – wat die vier groot dinastieë in die Arabiese geskiedenis voorstel: Abbasiede, Fatimiede, Omajjade en Hasjemiete. 

 Ander vlae 

 Vlae van staatshoofde 
Alhoewel Sirië tans nie oor ’n presidensiële standaard beskik nie, is voorheen verskeie vlae gebruik om Sirië se staatshoofde te verteenwoordig.  

 Militêre vlae 

 Franse Mandaat Sirië 
Elkeen van die state in die Franse Mandaat Sirië het sy eie vlag gebruik. Sergie, Lina, Recollecting history : songs, flags and a Syrian square Massachusetts Institute of Technology. Dept. of Architecture, 2003, bl. 24–25 Die Alexandretta Sanjak, wat van 1920 tot 1923 deel was van die Staat Aleppo, en later van 1923 tot 1938 ’n deel van die Alawitiese staat, het tot sy onafhanklikheid as die Staat van Hatay nie oor ’n eie vlag beskik nie.

 Soortgelyke vlae 

 Sien ook 

 Verwysings 

 Bronnelys 









 Eksterne skakels 

  Sirië by Flags of the World


Sirië
Kategorie:Sirië